Α4-0303/95

Πρόταση κανονισμού του Συμβουλίου (ΕΚ) σχετικά με την υποστήριξη προγραμμάτων αποκατάστασης στη μεσημβρινή Αφρική (COM(95)0175 - C4 -0449/9500 - 95/0111(SΥΝ))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη 1

>Αρχικό κείμενο>

ότι στη διακήρυξή της στο Όσλο, τον Αύγουστο του 1988, η συνδιάσκεψη των Ηνωμένων Εθνών και του Οργανισμού Αφρικανικής Ενότητας για τους πρόσφυγες, τους επαναπατρισθέντες και τα πρόσωπα που έχουν μετακινηθεί χωρίς τη θέλησή τους επαναβεβαίωσε την ανάγκη να αντιμετωπισθούν οι ανάγκες επιβίωσης των προσώπων που έχουν μετακινηθεί χωρίς τη θέλησή τους και των θυμάτων εσωτερικών συγκρούσεων στην περιοχή της Μεσημβρινής Αφρικής και ιδιαίτερα στην Αγκόλα και τη Μοζαμβίκη, μέσω ειδικότερα, του επαναπατρισμού τους στις χώρες και τις περιοχές διαγράφεται καταγωγής τους, καθώς και μέσω της αποκατάστασης των κοινωνικοοικονομικών δομών των χωρών και περιοχών που έχουν πληγεί[semigr ]

>Κείμενο μετά την ψηφοφορία στο ΕΚ>

Διαγράφεται

(Tροπολογία 2)

Αιτιολογική σκέψη 2

>Αρχικό κείμενο>

ότι το Ευρωπαϊκό Κοινοβούλιο, μετά τις εργασίες που πραγματοποίησε στο πλαίσιο της λειτουργίας του η διακοινοβουλευτική ομάδα «SADCC», ενέκρινε, στο πλαίσιο του προϋπολογισμού του 1988, τη σύσταση κονδυλίου με στόχο τη χορήγηση ταχείας και άμεσης βοήθειας στους ευρισκόμενους σε δεινή κατάσταση πληθυσμούς στα κράτη μέλη της Συντονιστικής Συνδιάσκεψης για την Ανάπτυξη της Μεσημβρινής Αφρικής («SADCC»), και ειδικότερα προς όφελος των ορφανών παιδιών και των παιδιών γενικότερα[semigr ]

>Κείμενο μετά την ψηφοφορία στο ΕΚ>

ότι το 1986 το Ευρωπαϊκό Κοινοβούλιο ανέλαβε την πρωτοβουλία να εγγράψει στον προϋπολογισμό κονδύλιο που αποσκοπεί στην ενίσχυση των κρατών της νότιας Αφρικής τα οποία πλήττονταν από σκόπιμες ενέργειες αποσταθεροποίησης εκ μέρους του ρατσιστικού καθεστώτος της Νοτιοαφρικανικής Δημοκρατίας, ενίσχυση η οποία στρεφόταν κυρίως σε ορφανά λόγω του πολέμου και άλλα παιδιά, καθώς και σε πρόσφυγες, παλινοστούντες και εκτοπισμένους, σύμφωνα με τις συστάσεις της διάσκεψης του Όσλο του Αυγούστου 1988, την οποία διοργάνωσαν τα Ηνωμένα Έθνη και η Οργάνωση Αφρικανικής Ενότητας,

(Τροπολογία 3)

Άρθρο 1

>Αρχικό κείμενο>

Η Κοινότητα θέτει σε εφαρμογή δράσεις αποκατάστασης και ανασυγκρότησης προς όφελος των χωρών της περιοχής της Μεσημβρινής Αφρικής (Αγκόλα, Ζάμπια, Ζιμπάμπουε, Λεσόθο, Μαλάουι, Μοζαμβίκη, Μποτσουάνα, Ναμίμπια, Σουαζιλάνδη, Τανζανία), η οποία έχει υποστεί σοβαρές καταστροφές ως αποτέλεσμα περίοδων πολέμου, εμφύλιων ταραχών και αποσταθεροποίησης. Οι δράσεις θα είναι περιορισμένης διάρκειας και θα αποσκοπούν να συμβάλουν στην αποκατάσταση της λειτουργίας της οικονομίας και του θεσμικού υποβάθρου που απαιτείται για την επαναφορά των οικείων χωρών σε κατάσταση κοινωνικής και πολιτικής σταθερότητας και για την κάλυψη των αναγκών των πληθυσμών που έχουν πληγεί. Οι εν λόγω δράσεις πρέπει να υποκαταστήσουν σταδιακά την ανθρωπιστική δράση και να προετοιμάσουν το έδαφος για την επανάληψη της χορήγησης βοήθειας για την μακροπρόθεσμη ανάπτυξη των οικείων χωρών. Με τις δράσεις αυτές πρέπει, ιδίως, να καθίσταται δυνατή η επιστροφή των προσφύγων, των προσώπων που έχουν μετακινηθεί χωρίς τη θέλησή τους και των αποστρατευθέντων, καθώς επίσης η επανένταξη ολόκληρου του πληθυσμού σε κανονικούς ρυθμούς ζωής εν ειρήνη στις χώρες και τις περιοχές καταγωγής τους.

>Κείμενο μετά την ψηφοφορία στο ΕΚ>

Η Κοινότητα θέτει σε εφαρμογή δράσεις αποκατάστασης και ανασυγκρότησης προς όφελος των χωρών της περιοχής της Μεσημβρινής Αφρικής (Αγκόλα, Ζάμπια, Ζιμπάμπουε, Λεσόθο, Μαλάουι, Μοζαμβίκη, Μποτσουάνα, Ναμίμπια, Σουαζιλάνδη, Τανζανία), η οποία έχει υποστεί σοβαρές καταστροφές ως αποτέλεσμα περίοδων πολέμου, εμφύλιων ταραχών και αποσταθεροποίησης. Οι δράσεις θα είναι περιορισμένης διάρκειας και θα αποσκοπούν να συμβάλουν στην αποκατάσταση μιας σταθερής και βιώσιμης οικονομίας και του θεσμικού υποβάθρου που απαιτείται για την επαναφορά των οικείων χωρών σε κατάσταση κοινωνικής, πολιτιστικής και πολιτικής σταθερότητας και για την κάλυψη των αναγκών των πληθυσμών που έχουν πληγεί. Οι εν λόγω δράσεις πρέπει να υποκαταστήσουν σταδιακά την ανθρωπιστική δράση και να προετοιμάσουν το έδαφος για την επανάληψη της χορήγησης βοήθειας για την μακροπρόθεσμη ανάπτυξη των οικείων χωρών. Με τις δράσεις αυτές πρέπει, ιδίως, να καθίσταται δυνατή η επιστροφή των προσφύγων, των προσώπων που έχουν μετακινηθεί χωρίς τη θέλησή τους και των αποστρατευθέντων, καθώς επίσης η επανένταξη ολόκληρου του πληθυσμού σε κανονικούς ρυθμούς ζωής εν ειρήνη στις χώρες και τις περιοχές καταγωγής τους.

(Τροπολογία 4)

Άρθρο 2

>Αρχικό κείμενο>

Οι δράσεις που τίθενται σε εφαρμογή δυνάμει του παρόντος κανονισμού αφορούν, κατά προτεραιότητα, τους παρακάτω τομείς: υλική και λειτουργική αποκατάσταση των βασικών υποδομών[semigr ] δράσεις για την επαναφορά σε λειτουργία του συστήματος παραγωγής[semigr ] δράσεις για την κοινωνική επανένταξη των προσφύγων, των προσώπων που έχουν μετακινηθεί χωρίς τη θέλησή τους και των αποστρατευθέντων[semigr ] δράσεις κατάρτισης, τεκμηρίωσης και εκπαίδευσης προς αντιμετώπιση των επιπτώσεων των εσωτερικών συγκρούσεων και των πολιτικών αποσταθεροποίησης που έχουν παρατηρηθεί στη συγκεκριμένη περιοχή.

>Κείμενο μετά την ψηφοφορία στο ΕΚ>

Οι δράσεις που τίθενται σε εφαρμογή δυνάμει του παρόντος κανονισμού αφορούν, κατά προτεραιότητα, τους παρακάτω τομείς: υλική και λειτουργική αποκατάσταση των βασικών υποδομών συμπεριλαμβανομένων δράσεων για την εκκαθάριση ναρκοπεδίων[semigr ] δράσεις για την επαναφορά σε λειτουργία του συστήματος παραγωγής[semigr ] δράσεις για την κοινωνική επανένταξη των προσφύγων, των προσώπων που έχουν μετακινηθεί χωρίς τη θέλησή τους, των ατόμων με ειδικές ανάγκες και των αποστρατευθέντων[semigr ] δράσεις κατάρτισης, και εκπαίδευσης προς αντιμετώπιση των επιπτώσεων των εσωτερικών συγκρούσεων και των πολιτικών αποσταθεροποίησης που έχουν παρατηρηθεί στη συγκεκριμένη περιοχή. Μπορούν επίσης να χρησιμοποιηθούν πόροι για την ενθάρρυνση και την ενίσχυση της ανάπτυξης οικονομικής δραστηριότητας, ιδιαίτερα με τη δημιουργία ΜΜΕ και με την προαγωγή της περιφερειακής οικοομικής ολοκλήρωσης μεταξύ των κρατών μελών της Συνδιάσκεψης για το Συντονισμό της Ανάπτυξης στη μεσηβρινή Αφρική.

(Τροπολογία 6)

Άρθρο 4, παράγραφος 2

>Αρχικό κείμενο>

Η κοινοτική χρηματοδότηση μπορεί να καλύπτει τόσο τις επενδύσεις, με εξαίρεση την αγορά κτιρίων, όσο και το λειτουργικό κόστος σε τοπικό ή ξένο νόμισμα, ανάλογα με τις ανάγκες της δράσης.

>Κείμενο μετά την ψηφοφορία στο ΕΚ>

Η κοινοτική χρηματοδότηση μπορεί να καλύπτει τόσο τις επενδύσεις, με εξαίρεση την αγορά κτιρίων, όσο και το ουσιώδες λειτουργικό κόστος που προκύπτει κατά τη διάρκεια ζωής του έργου σε τοπικό ή ξένο νόμισμα, ανάλογα με τις ανάγκες της δράσης.

(Τροπολογία 7)

Άρθρο 4, παράγραφος 3

>Αρχικό κείμενο>

3. Καταβάλλονται συστηματικές προσπάθειες για την εξασφάλιση της συνεισφοράς, χρηματοδοτικής ή άλλης, των φορέων και των εταίρων που επιδιώκεται να ωφεληθούν σε τελική ανάλυση από την εκάστοτε δράση (π.χ. χώρες, τοπικές κοινότητες, επιχειρήσεις), εντός των ορίων των δυνατοτήτων τους και ανάλογα με τον χαρακτήρα της εκάστοτε δράσεως.

>Κείμενο μετά την ψηφοφορία στο ΕΚ>

Διαγράφεται

(Τροπολογία 8)

Άρθρο 4, παράγραφοι 5α και 5β (νέες)

>Κείμενο μετά την ψηφοφορία στο ΕΚ>

5α. Για την ενίσχυση της συνοχής και της συμπληρωματικότητας μεταξύ των δράσεων που χρηματοδοτεί η Κοινότητα, και αυτών που χρηματοδοτούν κράτη μέλη και άλλοι χρηματοδότες όπως οι οργανώσεις στο πλαίσιο του ΟΗΕ, η Επιτροπή θα λάβει όλα τα αναγκαία μέτρα για τη διασφάλιση της διαβούλευσης τόσο σε θεσμικό επίπεδο όσο και στη βάση.

>Κείμενο μετά την ψηφοφορία στο ΕΚ>

5β. Η Επιτροπή διασφαλίζει τη δέουσα συνοχή και συνέχεια των προσπαθειών της στους τομείς της ανθρωπιστικής βοήθειας, της αποκατάστασης και της ανάπτυξης.

(Τροπολογία 9)

Άρθρο 6

>Αρχικό κείμενο>

1. Η Επιτροπή φέρει την ευθύνη για τη μελέτη, τη λήψη των σχετικών αποφάσεων και τη διαχείριση των δράσεων που προβλέπονται στον παρόντα κανονισμό με βάση τις ισχύουσες δημοσιονομικές και άλλες διαδικασίες, και ιδίως εκείνες που προβλέπονται στον δημοσιονομικό κανονισμό ο οποίος εφαρμόζεται για το γενικό προϋπολογισμό των Κοινοτήτων.

>Κείμενο μετά την ψηφοφορία στο ΕΚ>

1. Η Επιτροπή φέρει την ευθύνη για τη μελέτη, τη λήψη των σχετικών αποφάσεων και τη διαχείριση των δράσεων που προβλέπονται στον παρόντα κανονισμό με βάση τις ισχύουσες δημοσιονομικές και άλλες διαδικασίες, και ιδίως εκείνες που προβλέπονται στον δημοσιονομικό κανονισμό ο οποίος εφαρμόζεται για το γενικό προϋπολογισμό των Κοινοτήτων.

>Αρχικό κείμενο>

2. Οι αποφάσεις σχετικά με δράσεις των οποίων η χρηματοδότηση βάσει του παρόντος κανονισμού υπερβαίνει τα 2 εκατομμύρια Ecu ανά δράση, καθώς και για κάθε τροποποίηση των δράσεων αυτών, η οποία συνεπάγεται την υπέρβαση κατά 20% τουλάχιστον του ποσού που είχε συμφωνηθεί αρχικά για την εκάστοτε δράση, λαμβάνονται με τη διαδικασία που προβλέπεται στο άρθρο 7.

>Κείμενο μετά την ψηφοφορία στο ΕΚ>

2. Οι αποφάσεις σχετικά με δράσεις των οποίων η χρηματοδότηση βάσει του παρόντος κανονισμού υπερβαίνει τα 2 εκατομμύρια Ecu ανά δράση, καθώς και για κάθε τροποποίηση των δράσεων αυτών, η οποία συνεπάγεται την υπέρβαση κατά 20% τουλάχιστον του ποσού που είχε συμφωνηθεί αρχικά για την εκάστοτε δράση, λαμβάνονται με τη διαδικασία που προβλέπεται στο άρθρο 7.

>Αρχικό κείμενο>

3. Σε κάθε συμφωνία ή σύμβαση χρηματοδότησης η οποία συνάπτεται βάσει του παρόντος κανονισμού πρέπει, μεταξύ άλλων, να προβλέπεται ότι η Επιτροπή και το Ελεγκτικό Συνέδριο δύνανται να προβαίνουν στη διενέργεια επιτόπιων ελέγχων, σύμφωνα με τις συνήθεις ρυθμίσεις που έχει θεσπίσει η Επιτροπή στο πλαίσιο των ισχυουσών διατάξεων, και ειδικότερα εκείνες του δημοσιονομικού κανονισμού που εφαρμόζεται για τον γενικό προϋπολογισμό των Κοινοτήτων.

>Κείμενο μετά την ψηφοφορία στο ΕΚ>

3. Σε κάθε συμφωνία ή σύμβαση χρηματοδότησης η οποία συνάπτεται βάσει του παρόντος κανονισμού πρέπει, μεταξύ άλλων, να προβλέπεται ότι η Επιτροπή και το Ελεγκτικό Συνέδριο δύνανται να προβαίνουν στη διενέργεια επιτόπιων ελέγχων, και τη λήψη μέτρων αξιολόγησης.

>Αρχικό κείμενο>

4. Στο βαθμό που στο πλαίσιο της μιας δράσης συνάπτεται συμφωνία χρηματοδότησης μεταξύ της Κοινότητας και της αποδέκτριας χώρας, η εν λόγω συμφωνία πρέπει να περιέχει την πρόβλεψη ότι η καταβολή των φόρων, δασμών και τελών δεν πραγματοποιείται με κοινοτική χρηματοδότηση.

>Κείμενο μετά την ψηφοφορία στο ΕΚ>

4. Στο βαθμό που στο πλαίσιο της μιας δράσης συνάπτεται συμφωνία χρηματοδότησης μεταξύ της Κοινότητας και της αποδέκτριας χώρας, η εν λόγω συμφωνία πρέπει να περιέχει την πρόβλεψη ότι η καταβολή των φόρων, δασμών και τελών δεν πραγματοποιείται με κοινοτική χρηματοδότηση.

>Αρχικό κείμενο>

5. H συμμετοχή σε διαγωνισμούς και σε συμβάσεις είναι ανοικτή επί ίσοις όροις σε όλα τα φυσικά και νομικά πρόσωπα των κρατών μελών και της οικείας αποδέκτριας χώρας, ενώ είναι δυνατό να επεκταθεί και σε άλλες αναπτυσσόμενες χώρες.

>Κείμενο μετά την ψηφοφορία στο ΕΚ>

5. H συμμετοχή σε διαγωνισμούς και σε συμβάσεις είναι ανοικτή επί ίσοις όροις σε όλα τα φυσικά και νομικά πρόσωπα των κρατών μελών και της οικείας αποδέκτριας χώρας, ενώ είναι δυνατό να επεκταθεί και σε άλλες χώρες της περιοχής.

>Αρχικό κείμενο>

6. Τα παρεχόμενα αγαθά πρέπει να κατάγονται από τα κράτη μέλη ή από την αποδέκτρια χώρα ή από άλλη χώρα. Σε εξαιρετικές και δεόντως αιτιολογημένες περιπτώσεις τα παρεχόμενα αγαθά είναι δυνατό να κατάγονται από άλλες χώρες.

>Κείμενο μετά την ψηφοφορία στο ΕΚ>

6. Τα παρεχόμενα αγαθά πρέπει να κατάγονται από τα κράτη μέλη ή από την αποδέκτρια χώρα ή από άλλη χώρα της περιοχής. Σε εξαιρετικές και δεόντως αιτιολογημένες περιπτώσεις τα παρεχόμενα αγαθά είναι δυνατό να κατάγονται από άλλες χώρες.

(Τροπολογία 11)

Άρθρο 7, παράγραφος 3α (νέα)

>Κείμενο μετά την ψηφοφορία στο ΕΚ>

3α. Οι συνεδριάσεις της επιτροπής που συστήνεται στα πλαίσια του άρθρου αυτού διεξάγονται δημοσίως, και τα πλήρη πρακτικά της διαβιβάζονται στην Επιτροπή ΕΤΑ και προς ενημέρωση στο Ευρωπαϊκό Κοινοβούλιο εντός 10 εργάσιμων ημερών μετά από κάθε συνεδρίαση.

(Τροπολογία 12)

Άρθρο 8

>Αρχικό κείμενο>

Στο πλαίσιο της επιτροπής που μνημονεύεται στο άρθρο 7, παράγραφος 1, η Επιτροπή και οι εκπρόσωποι των κρατών μελών προβαίνουν μια φορά ετησίως σε ανταλλαγή απόψεων με βάση την παρουσίαση από τον εκπρόσωπο της Επιτροπής των γενικών κατευθύνσεων για τις ενέργειες που θα αναληφθούν κατά το επόμενο έτος.

>Κείμενο μετά την ψηφοφορία στο ΕΚ>

Στο πλαίσιο της επιτροπής που μνημονεύεται στο άρθρο 7, παράγραφος 1, η Επιτροπή και οι εκπρόσωποι των κρατών μελών προβαίνουν μια φορά ετησίως σε ανταλλαγή απόψεων με βάση την παρουσίαση από τον εκπρόσωπο της Επιτροπής των γενικών κατευθύνσεων για τις ενέργειες που θα αναληφθούν κατά το επόμενο έτος. Εκπρόσωπος της Επιτροπής Ανάπτυξης και Συνεργασίας του Ευρωπαϊκού Κοινοβουλίου παρίσταται με την ιδιότητα του παρατηρητή με δικαίωμα λόγου.

(Τροπολογία 13)

Άρθρο 8, εδάφιο 1α (νέο)

>Κείμενο μετά την ψηφοφορία στο ΕΚ>

Η Επιτροπή θα καταρτίζει τους γενικούς προσανατολισμούς που θα υποβάλλονται, με βάση διαβουλεύσεις που θα πραγματοποιούνται με τις αρχές, τους εταιρικούς οργανισμούς και τους δικαιούχους στις χώρες που χορηγείται βοήθεια.

(Τροπολογία 14)

Άρθρο 9, δεύτερη παράγραφος

>Αρχικό κείμενο>

Η περίληψη θα περιλαμβάνει ιδίως πληροφορίες σχετικά με αυτούς τους οποίους έχουν συναφθεί συμβάσεις.

>Κείμενο μετά την ψηφοφορία στο ΕΚ>

Η περίληψη θα παρέχει ιδίως λεπτομέρειες σχετικά με αυτούς με τους οποίους έχουν συναφθεί συμβάσεις.

Ψήφισμα νομοθετικού περιεχομένου που περιέχει τη γνωμοδότηση του Κοινοβουλίου επί της πρότασης κανονισμού του Συμβουλίου σχετικά με την υποστήριξηπρογραμμάτων αποκατάστασης στη μεσημβρινή Αφρική.(COM(95)0175 - C4 -0449/95 - 95/0111(SΥΝ))

(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(95)0175 - 95/0111(SΥΝ),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 189Γ της Συνθήκης ΕΚ και το άρθρο 130Χ της Συνθήκης ΕΚ (C4-0449/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Ανάπτυξης και Συνεργασίας και τις γνωμοδοτήσεις της Επιτροπής Εξωτερικών Υποθέσεων, Ασφάλειας και Αμυντικής Πολιτικής, της Επιτροπής Προϋπολογισμών και της Επιτροπής Ελέγχου του Προϋπολογισμού (Α4-0303/95),

1. εγκρίνει την πρόταση της Επιτροπής με την επιφύλαξη των τροποποιήσεων του Κοινοβουλίου[semigr ]

2. καλεί την Επιτροπή να τροποποιήσει αναλόγως της πρότασή της, σύμφωνα με το άρθρο 189Α, παράγραφος 2 της Συνθήκης ΕΚ[semigr ]

3. καλεί το Συμβούλιο να περιλάβει τις τροπολογίες του Κοινοβουλίου στην κοινή θέση που θα εκδώσει σύμφωνα με το άρθρο 189Γ σημείο (α) της Συνθήκης ΕΚ[semigr ]

4. ζητεί να κινηθεί η διαδικασία συνεννόησης εφόσον το Συμβούλιο προτίθεται να απομακρυνθεί από το κείμενο όπως το ενέκρινε το Σώμα[semigr ]

5. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

6. αναθέτει στον πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.